
1.3. Pašreizējā situācija, problēmas un risinājumi
	Priekšlikums
(ALTUM Priekšlikums)
Lūdzam precizēt 3.punktu anotācijā, papildinot ar pazīmēm, kas liecina par mākslīgi sadalītu projektu “artificially splitting up” (Komisijas regulas Nr.651/2014 preambula Nr.16), kā arī precizēt termina tulkojumu no angļu valodas, proti, korekts tulkojums būtu ‘mākslīgi sadalīta projekta pazīmes'. Lūdzam izteikt 3.punktu šādā redakcijā:
Piedāvātā redakcija
3. Tiesiskās skaidrības nolūkos, skaidrots, ka  piešķirtā maksimālā kapitāla atlaide ir līdz 30 % no investīciju projekta attiecināmajām izmaksām, bet ne vairāk kā 10 000 000 euro vienam investīciju projektam, kā arī piešķirtā maksimālā papildaizdevuma apmērs nepārsniedz 30 000 000 euro vienam investīciju projektam, nepārsniedzot noteiktos valsts atbalsta intensitātes robežlielumus. Skaidrots, lai neradītu interpretācijas riskus, t.i., augstāk minētie limiti noteikti uz katru investīciju projektu atsevišķi, tomēr, ja komersanta investīciju iecere tiek īstenota vairākos mazākos projektos (arī gadījumos, ja, neskatoties uz sadalīšanu mazākos projektos, investīciju iecerei ir viens biznesa plāns, viens investoru un/vai līdzfinansētāju lēmums par investīciju ieceres finansēšanu kopumā, vienots mērķis, ekonomiska un/vai funkcionāla saistība un paralēla īstenošanas gaita, kā arī visu projektu savstarpēja saistība no dzīvotspējas pamatojuma viedokļa, u.tml. (t.i., pazīmes, kas liecina par “artificially splitting up” (Komisijas regulas Nr.651/2014 preambula Nr.16)), tad komersantam ir iespēja pieteikties un saņemt vairākus maksimālos aizdevumus ar kapitāla atlaidi un vairākus maksimālos papildaizdevumus. Tajā skaitā, vienotam ieguldījumu projektam, kuram izpildās kāda no iepriekš minētām mākslīgi sadalīta projekta pazīmēm Komisijas regulas Nr.651/2014 izpratnē, un tiek ievērots nosacījums par stimulējošo ietekmi un nepārsniedz Komisijas regulā Nr.651/2014 noteikto maksimālo atbalsta robežlielumus, kā arī tiek korekti koriģēta pieejamā atbalsta summa, pārējie finansēšanas nosacījumi neatšķiras no tiem, kas saskaņā ar šīs programmas noteikumiem piemērojami vienotam ieguldījumu projektam bez mākslīgi sadalīta investīciju projekta pazīmēm. Līdz ar to komercdarbības atbalsta piešķiršana vienotam ieguldījumu projektam, kuram izpildās kāda no mākslīgi sadalīta projekta pazīmēm Komisijas regulas Nr.651/2014 izpratnē,  ir pieļaujama, ja šādam vienotam ieguldījumu projektam ir ievērots nosacījums par stimulējošo ietekmi, atbalsts nepārsniedz Komisijas regulā Nr.651/2014 noteikto maksimālo atbalsta robežlielumu un tiek korekti piemērota koriģētā atbalsta intensitāte, kā arī pārējie finansēšanas nosacījumi neatšķiras no tiem, kas saskaņā ar šīs programmas noteikumiem piemērojami vienotam ieguldījumu projektam bez sadalīta investīciju projekta pazīmēm.

